**Torek, 7. april 2020**

***Pozdravljeni, dragi moji četrtošolci!***

******

***Danes je torek in imamo pouk.***

***Jutri bo sreda in bomo imeli špooortni daaan!***

***Juhuhu!***

Pa začnimo. Želim ti uspešno delo in veliko dobre volje.

*gospa Tanja / učiteljica Tanja*

**NARAVOSLOVJE IN TEHNIKA**

Brez vode ni življenja. Se strinjaš?

Oglej si film z naslovom **Od kod voda na Zemlji?** Posnetek najdeš v interaktivnem gradivu na www. radovednih-pet.si

**Zapis v zvezek:**

Napiši naslov **Kroženje vode** in datum. Preriši spodnjo ilustracijo. Ne pozabi na puščice in besede.



**V učbeniku, str. 62 si** preberi uvod, besedilo pod slikami in ustno odgovori na vprašanja.

* Zakaj v naravi pride do suše? Kdo je takrat najbolj ogrožen?
* Kdaj pride do poplav? Kakšno škodo povzročijo?
* Zakaj pravimo, da so ledene pokrajine tudi sušne?
* Ali je voda vedno pitna? Zakaj? Kdo je pogosti krivec za to?
* Si že slišal, da je voda ponekod toliko vredna kot zlato?
* V kakšnih oblikah se pojavlja voda?
* Komu je voda nujno potrebna? Zakaj?
* V kakšne namene jo uporabljamo ljudje?

**V učbeniku na str. 63** poglej, kako ponazorimo delce, ki niso čisti, saj vemo, da voda v naravi ni vedno čista.

Vodo uporabljamo za kuhanje, umivanje, pranje. Odpadno vodo je potrebno očistiti, preden jo spustimo nazaj v okolje, zato imamo čistilne naprave.

Naštej nekaj porabnikov vode v gospodinjstvih.

Preberi dve zanimivosti.

Zapiši v zvezek.

|  |
| --- |
| **BREZ VODE NI ŽIVLJENJA**1. Voda je nujna za življenje vseh živih bitij.
2. Povsem čista voda:

  delci vode1. Kadar se v vodi raztopijo druge snovi:

 delci druge snovi,  ki se je raztopila v vodi  |

**Odgovori na vprašanja** iz učbenika stran 63,ki so zapisani v zelenem okvirčku.

Prepiši tudi vprašanja.

**Zdaj pa vstani, se pretegni in si pripravi malico. Ne pozabi na pijačo!**

**MATEMATIKA**

Upam, da ti pisno množenje ne dela velikih težav in da si uspešno usvojil/a postopek računanja in zapisovanja. ☺

**Reši** naloge v SDZ na str. 42 in 43 – računaj pisno v mrežo.

Naj te spomnim:

**Pri računanju bodi zbran.**

* Vsako števko in znak zapiši v svoj kvadratek.
* Črto *je enako* riši ob ravnilu.
* Množiti začni pri drugem faktorju.
* Natančno in pravilno podpisuj.

**Rešene naloge na strani 42 mi pošlji na moj e-naslov do srede, 8. 4. 2020. V predalček ZADEVA napiši: MAT pisno množenje in svoje ime.**

**SLOVENŠČINA**

Ponovno preberi berilo na strani 150 in 151. Beri glasno.

Nato odgovori na 1., 2., 3. in 6. vprašanje na strani 151 v modrem okvirčku.

V zvezek zapiši naslov H. C. Andersen: Grdi raček, datum, odgovori na vprašanja.

Vprašanj ne prepisuj, odgovarjaj v celih povedih.

Piši z nalivnikom in čitljivo.



Dodatna naloga: Poslušaj pravljico Grdi raček na spodnji povezavi:

 <https://www.youtube.com/watch?v=vqPPeI8Mt9k>

**GLASBENA UMETNOST**

Delovni zvezek, stran 55.

***Odpadna embalaža je lahko zelo uporabna****.*

Poglej si posnetka na Radovednih pet: EMBALAŽA KOT INŠTRUMENT in preberi besedilo na strani 55.

Poskusi narediti tri vaje iz spodnjih oblačkov (beri strip steklenice, pločevinke in plastenke).

**Konec za danes!**

Domača naloga – JE NI. Že četrti teden zapovrstjo.

A jo kdo pogreša? Upam, da ne.☺

**Zdaj je na vrsti prosti čas.**

